OpenLLM-France/wikimedia huggingface dataset:
# Santa Madrona d'Arnes

Santa Madrona és una ermita als afores de la vila d'Arnes (la Terra Alta) inclosa a l'Inventari del Patrimoni Arquitectònic de Catalunya. Es tracta d'un conjunt gòtic dels s. XIV/XV, aprofitant restes anteriors i reformes posteriors.
Ermita situada a la vora dels Algars, fora d'Arnes, feta de maçoneria amb reforços de carreu, essent la part més interessant el porxo, tot de carreu, amb volta nervada de creueria quadripartida. Consta el conjunt de dos cossos, el primer més alt, amb porxo, cor i campanar d'espadanya, es segon, de l'església pròpia, amb volta de canó apuntat i amb contraforts a l'exterior. Presenta una coberta de teula a dos aigües.
A la vora de l'ermita es troba un hort amb altres parets de pedra, font, portes de llinda i una data, "1710".

## Referències

* 1 2 3 «Ermita de Santa Madrona». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 agost 2018].
# Majzlanita

La majzlanita és un mineral de la classe dels sulfats. Rep el nom en honor del professor Dr. Juraj Majzlan, de l'Institut de Geociències de la Universitat Friedrich-Schiller, especialista en el camp de la termodinàmica dels minerals secundaris (principalment sulfats) i de la meteorització del mineral supergènic.

## Característiques

La majzlanita és un sulfat de fórmula química K₂Na(ZnNa)Ca(SO₄)₄, una diadoquia de (Zn,Na,Cu,Mg). Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2020. Cristal·litza en el sistema monoclínic. La seva duresa a l'escala de Mohs es troba entre 2 i 3.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu mineralògic de la Universitat Estatal de Sant Petersburg (Rússia), amb el número d'espècimen: 1/19690.

## Formació i jaciments

Va ser descoberta a la fumarola Iadovítaia, situada al segon con d'escòria de l'avanç nord de la Gran erupció fissural del volcà Tolbàtxik (Krai de Kamtxatka, Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Majzlanite» (en anglès). Mindat. [Consulta: 11 juliol 2021].
* ↑ Siidra, Oleg I.; Nazarchuk, Evgeny V.; Zaitsev, Anatoly N.; Shilovskikh, Vladimir V. «Majzlanite, K2Na(ZnNa)Ca(SO4)4, a new anhydrous sulfate mineral with complex cation substitutions from Tolbachik volcano». Mineralogical Magazine, 84, 1, 01-02-2020, pàg. 153–158. DOI: 10.1180/mgm.2019.68.
# Fundació Futbol Club Barcelona

La Fundació Futbol Club Barcelona és un òrgan del Futbol Club Barcelona, creat l'any 1994, amb l'objectiu de promoure el vessant més social, solidari, cultural i compromès del Futbol Club Barcelona arreu del món.

## Història

Inicialment les activitats i obres realitzades per la fundació es materialitzaven mitjançant les donacions per part de socis, simpatitzants i entitats empresarials del país que eren integrades com a membres d'honor, col·laboradors i/o membres protectors. El 2006 la Fundació va agafar un nou impuls, en rebre, des d'aquell any, un 0,7% dels beneficis ordinaris del club (2,2 milions d'euros el 2008). Alhora, es va adherir al pla d'Objectius de Desenvolupament del Mil·lenni de les Nacions Unides i va incorporar per primera vegada publicitat d'UNICEF a la samarreta de l'equip de futbol.

## Objectius

* Lluitar contra la pobresa, la fam, la mortalitat infantil i malalties com ara la malària o la sida.
* Promocionar els valors de l'esport i fomentar-ne la pràctica.
* Ajudar persones amb risc d'exclusió social.
* Fomentar la cultura, el civisme i la democràcia.
* Ajudar i assistir, mitjançant l'Agrupació Barça Veterans, exjugadors ja retirats que han format part d'algun dels equips del Futbol Club Barcelona.
* Intentar complir els Objectius de Desenvolupament del Mil·lenni.

## Aliances i col·laboracions

Actualment la fundació té aliances amb les següents entitats/organismes:
* UNICEF
* UNESCO
* UNHCR/ACNUR
* També és membrede l'ECOSOC (Consell Econòmic i Social de les Nacions Unides).
Col·laboracions:
* AECI, Agencia Espanyola de Cooperación internacional
* Fundació Iberostar
* Agrupació Barça Veterans
* Bruixa d'Or (Loteria culé)
* Fundación Pies Descalzos: patrocinada per la cantant Shakira, acord de col·laboració (febrer de 2011) per fomentar l'educació infantil mitjançant l'esport.

## Referències

* ↑ Fundació FC Barcelona a ccfundacions.cat
* ↑ Memòria 2008-2009
* ↑ La Fundació del Barça rep més de 3 milions d'euros en ajudes públiques, el crític, 4 d'octubre de 2016
* ↑ Presentació de l'acord entre UNICEF i el FC Barcelona, 7 de setembre de 2006
* ↑ Acord del Barça amb UNICEF Arxivat 2012-02-10 a Wayback Machine., 7 de setembre de 2006, Centre de premsa d'UNICEF
* ↑ New drive for international charity cooperation, 14 de febrer de 2007
* ↑ Shakira, el Barça y La Caixa presentan la construcción de una escuela en Barranquilla, elmundodeportivo.es
* ↑ «Aliança amb Fundación Pies Descalzos». Arxivat de l'original el 2017-02-13. [Consulta: 3 maig 2017].

## Enllaços externs

* Web oficial de la Fundació
# Xirguiali

Xirguiali (en rus: Ширгиялы) és un poble de la República de Marí El, a Rússia, que en el cens del 2010 tenia 64 habitants. Pertany al districte rural de Kozmodemiansk.

## Referències

* ↑ «Деревня АЛДЕЕВО (АЛДИСОЛА)» (en rus). Информационный ресурс Республики Марий Эл «12rus.ru». [Consulta: 12 abril 2016].
# Brigada Harel

Brigada Harel (en hebreu: חטיבת הראל) (transliterat: Hativat Harel) és una brigada de reserva de les Forces de Defensa d'Israel. Aquesta formació va ser creada el 1948 com una divisió del Palmah. Està formada per tres batallons. Aquesta unitat blindada va ser encapçalada per Yitshaq Rabbín, nomenat comandant el 15 d'abril de 1948. La Brigada Harel va ser desplegada a la zona de Jerusalem durant la Guerra àrab-israeliana de 1948, jugant un paper crític en la lluita dins i al voltant de la ciutat, incloent Operation Nachshon. Més tard va participar en la Crisi de Suez el 1956, en la Guerra dels Sis Dies el 1967 i en la Guerra de Yom Kippur el 1973.

## Referències

* ↑ Rabin, 1996, p. 26.
* 1 2 Eisenberg, 2006, p. 182.

## Bibliografia

* Eisenberg, Ronald L. (2006). The streets of Jerusalem: who, what, why (Illustrated ed.). Devora Publishing. ISBN 1932687548, ISBN 9781932687545. Error en ISBN: caràcter no vàlid
* Rabin, Yitzhak (1996). The Rabin memoirs (Illustrated ed.). University of Califòrnia Press. ISBN 0520207661, ISBN 9780520207660.
# Front d'Alliberament Nacional del Kurdistan

El Front d'Alliberament Nacional del Kurdistan (Eniya Rizgariya Neteweyî ya Kurdistanê, ERNK) fou una organització política formada pel Partit dels Treballadors del Kurdistan (conegut per PKK) i les organitzacions que li donaven suport. Fou fundada pel cap del PKK, Abdullah Öcalan, l'1 de març de 1985, i pretenia ser una organització de base àmplia, amb no marxistes i religiosos, en suport de la independència i de l'Exèrcit Popular d'Alliberament del Kurdistan. Va existir fins al 1996.

## Referències

* ↑ O'Connor, Francis. Understanding Insurgency: Popular Support for the PKK in Turkey (en anglès). Cambridge University Press, 2021, p. 120. ISBN 9781108838504.
# Selecció de futbol de Catalunya-Llevant

La Selecció de futbol de Catalunya-Llevant, va ser creada l'any 1950, com una selecció mixta de jugadors d'equips del Catalunya i del País Valencià amb la finalitat de disputar un partit davant el Club Atlético San Lorenzo de Almagro argentí, que estava fent una gira per Europa. Paral·lelament es va crear una selecció Centre-Nord que es va enfrontar el mateix dia al Racing Club de Avellaneda.

## Plantilla de la Selecció Catalunya-Llevant

| # | Nom | Lloc de Naixement | Club |
| Porters ||||
| 1 | Ignacio Eizaquirre | Sant Sebastià | València CF |
| Defenses ||||
| 2 | Vicente Asensi | Alcúdia de Crespins | València CF |
| 3 | Josep Parra | Blanes | RCD Espanyol |
| Migcampistes ||||
| 4 | Gonzalvo II | Mollet del Vallès | FC Barcelona |
| 5 | Gonzalvo III 80' | Mollet del Vallès | FC Barcelona |
| 6 | Toni Puchades | Sueca | València CF |
| Davanters ||||
| 7 | Estanislau Basora | Colònia Valls | FC Barcelona |
| 8 | Rosendo Hernández | Santa Cruz de Tenerife | RCD Espanyol |
| 9 | Cèsar Rodríguez | Lleó | FC Barcelona |
| 10 | Silvestre Igoa | Sant Sebastià | València CF |
| 11 | Vicente Seguí García | València | València CF |
| Suplents ||||
| | Antoni Ramallets | Barcelona | FC Barcelona |
| | Josep Artigas | Terrassa | RCD Espanyol |
| | Francesc Calvet 80' | Sant Joan Despí | FC Barcelona |
| | Josep Seguer | Parets del Vallès | FC Barcelona |

## El partit

VS
La Selecció de Catalunya-Llevant, va jugar el seu únic partit al Camp de les Corts de Barcelona davant el Club Atlético San Lorenzo de Almagro. Aquest equip argentí era considerat un dels millors del continent americà, i havia guanyat partits amistosos a la Selecció Espanyola i Portugesa. El partit es va rebre amb molta expectació i un estadi gairebé ple.
Tot i ser un partit molt igualat, i amb moltes ocasions per part d'ambdós combinats, el San Lorenzo no va poder fer res davant els dos gols d'Igoa i Hernández, que van decidir el partit del costat local. Calvet substituí Gonzalvo III a deu minuts del final. El partit va finalitzar amb el resultat 2-1.

## Referències

* ↑ http://hemeroteca.mundodeportivo.com/preview/1950/02/23/pagina-1/660236/pdf.html
* ↑ http://hemeroteca.mundodeportivo.com/preview/1950/02/24/pagina-1/660238/pdf.html
# María Luisa Bergaz Conesa

María Luisa Bergaz Conesa (17 de setembre de 1947, Xeraco) és una política valenciana. Entre 2003 i 2004 va ser membre del Parlament Europeu representant a Esquerra Unida. Entre novembre de 2003 i abril de 2004 va ser vicepresidenta del comitè temporal per millorar la seguretat marítima.

## Referències

* ↑ «María Luisa BERGAZ CONESA | History of parliamentary service | MEPs | European Parliament» (en anglès). [Consulta: 22 octubre 2017].
# Galceran de Pinós

Galceran de Pinós és el nom dels següents personatges:
* Galceran V de Pinós el Jove (Principat de Catalunya ? - c 1294/96), noble, senyor de les baronies de Pinós, Bagà, fill de Galceran IV de Pinós
* Galceran II de Pinós (Principat de Catalunya ? - 1143 ?), senyor de Pinós, Vallmanya, l'Esplà, Gósol, Saldes i Querforadat
* Galceran III de Pinós, casat amb Berenguera de Montcada, filla de Guillem Ramon I de Montcada
* Galceran Galceran de Pinós-Fenollet (segle XV), vescomte d'Illa
* Galceran IV de Pinós el Vell (? - Bagà 1277) noble, senyor de la Baronia de Pinós.
* Pere I Galceran de Pinós (Bagà 1258 - 1312), senyor de la Baronia de Pinós.
* Galceran de Pinós, un dels llegendaris Nou Barons de la Fama
# Erich Hof

Erich Hof (Viena, 3 d'agost de 1936 - Viena, 25 de gener de 1995) fou un futbolista austríac de la dècada de 1960. Fou conegut com "El Professor del Futbol" (Der Professor des Fußballs).
Fou jugador del Wiener Sport-Club i FK Austria Wien. Fou internacional amb Àustria entre 1957 i 1968.

## Referències

* ↑ «Der "Professor" des Fußballs ist tot» (en alemany). Kurier, 26-01-1996, p. 22.
* ↑ «Eine Legende wäre heute 70 geworden: Am 3. agost 1936 kam Erich Hof auf die Welt» (en alemany). News.at, 02-08-2006. Arxivat de l'original el 10 d’agost 2018. [Consulta: 9 d’agost 2018].
* ↑ Klukowski, Tomasz. «Erich Hof - International Goals». RSSSF, 21 d 'abril 2011.
* ↑ Perfil a worldfootball

## Enllaços externs

* Austria Archiv as player (alemany)
* Austria Archiv as coach (alemany)
* National Team stats as player (alemany)
* National Team stats as coach (alemany)
# Zopilot reial

El zopilot reial, voltor reial o rei dels zopilots (Sarcoramphus papa) és un acolorit ocell rapinyaire d'hàbits necròfags. Habita les terres baixes amb arbres de la zona neotropical, des del sud de Mèxic, a través d'Amèrica Central, fins al nord de l'Argentina. El seu estat de conservació es considera de risc mínim.
Pertany a la família dels catàrtids (Cathartidae) i és l'única espècie del gènere Sarcoramphus.

## Referències

* ↑ «Zopilot reial». Cercaterm. TERMCAT, Centre de Terminologia. Rev. 11 desembre 2022 (català)
* ↑ El voltor reial o rei dels zopilots a CERCATERM Rev. 3-05-2011
* 1 2 «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 266. ISBN 978-84-16728-37-4.
* ↑ BirdLife International. «King Vulture. Sarcoramphus papa» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
# Fructicultura

Fructicultura o arboricultura fruitera, és la branca de l'agricultura que s'ocupa de la producció de fruites tant en arbres com en arbusts o plantes herbàcies.

## Classificacions en fructicultura
### Pel tipus de fruita

* Fruita dolça
* Fruita seca
* Citricultura

### Per les necessitats climàtiques

* De clima fred: Cassis (riber negre), riber vermell
* De clima continental: pomera, perera europea, cirerer, noguer, etc.
* De clima mediterrani: Olivera de taula, ametller, figuera, presseguer, cítrics, etc.
* De clima càlid (equatorial,tropical o subtropical): mango, papaia, alvocat, dàtil, etc.

## Vegeu també

* Bio-trituradora

## Imatges

* Flors de cirerer
* Flors de perera
* Peres de la perera anterior
* Olives varietat Piqual
* llimona al llimoner
# María Luisa Calle Williams

María Luisa Calle Williams (Medellín, 3 d'octubre de 1968) és una ciclista colombiana, que s'ha especialitzat en la pista. Els seus principals èxits foren la medalla de bronze als Jocs Olímpics d'Atlanta en puntuació, i el Campionat del món en scratch.

## Palmarès en pista

* 1998
** Medalla d'or als Jocs Centreamericans i del Carib en persecució
* 2001
** 1a als Campionats Panamericans en Persecució
* 2002
** Medalla d'or als Jocs Centreamericans i del Carib en persecució
* 2003
** Medalla d'or als Jocs Panamericans en persecució
* 2004
** Medalla de bronze als Jocs Olímpics del 2004 en Puntuació
* 2005
** 1a als Campionats Panamericans en Persecució
* 2006
** Campiona del món de Scratch
** Medalla d'or als Jocs Sud-americans en persecució
** Medalla d'or als Jocs Centreamericans i del Carib en persecució
** 1a als Campionats Panamericans en Persecució
* 2007
** Medalla d'or als Jocs Panamericans en persecució
** 1a als Campionats Panamericans en Persecució
* 2010
** Medalla d'or als Jocs Sud-americans en persecució per equips
** Medalla d'or als Jocs Centreamericans i del Carib en persecució per equips
* 2011
** 1a als Campionats Panamericans en Persecució
* 2012
** 1a als Campionats Panamericans en Persecució

### Resultats a la Copa del Món

* 2001
** 1a a Cali, en Persecució

## Palmarès en ruta

* 1999
** Campiona de Colòmbia en ruta
* 2001
** 1a als Campionats Panamericans en contrarellotge
* 2002
** Campiona de Colòmbia en contrarellotge
* 2006
** Medalla d'or als Jocs Sud-americans en contrarellotge
** Medalla d'or als Jocs Centreamericans i del Carib en contrarellotge
* 2007
** Campiona de Colòmbia en contrarellotge
* 2010
** Medalla d'or als Jocs Sud-americans en contrarellotge
* 2011
** Campiona de Colòmbia en contrarellotge
** Medalla d'or als Jocs Panamericans en contrarellotge
* 2012
** Campiona de Colòmbia en contrarellotge
* 2014
** Medalla d'or als Jocs Centreamericans i del Carib en contrarellotge

## Enllaços externs

* Fitxa a sitiodeciclismo.net
* Fitxa a cyclebase.nl
# Gant-Wevelgem 1939

La Gant-Wevelgem 1939 fou la 6a edició de la cursa ciclista Gant-Wevelgem. Es va disputar el 24 de maig de 1939 sobre un recorregut de 155 km. El vencedor fou el belga André Declerck, que s'imposà a l'esprint als seus dos companys d'escapada, els també belgues Frans Van Hellemont i Albert Van Laecke, segon i tercer respectivament.

## Classificació final

| Cilista | Equip | Temps |
| 1 | André Declerck (BEL) | 4h 23' 00" |
| 2 | Frans Van Hellemont (BEL) | + 0" |
| 3 | Albert Van Laecke (BEL) | + 0" |
| 4 | Louis Van Espenhout (BEL) | + 1' 15" |
| 5 | Georges Vandermeirsch (BEL) | + 1' 15" |
| 6 | Victor Codron (BEL) | + 1' 15" |
| 7 | Albert Fonteyne (BEL) | + 2' 40" |
| 8 | Frans Van Ransbeeck (BEL) | + 2' 40" |
| 9 | Gabriel Jacobs (BEL) | + 4' 40" |
| 10 | Rémi Decroix (BEL) | + 6' 30" |

## Referències

* ↑ «Gent - Wevelgem (World Tour), Belgium». BikeRaceInfo. [Consulta: 21 gener 2018].
* ↑ «1939 Gent - Wevelgem, Belgium». BikeRaceInfo. [Consulta: 21 gener 2018].
* ↑ «6ème Gand-Wevelgem 1939». Memoire du cyclisme. Arxivat de l'original el 29 agost 2004.
* ↑ «1939 Gent - Wevelgem in Flanders Fields». First Cycling. [Consulta: 21 gener 2018].

## Enllaços externs

* Web de la cursa (anglès) (neerlandès)
# Erin Springs

Erin Springs és un poble dels Estats Units a l'estat d'Oklahoma. Segons el cens del 2000 tenia 114 habitants.

## Demografia

Segons el cens del 2000, Erin Springs tenia 114 habitants, 44 habitatges, i 35 famílies. La densitat de població era de 258,9 habitants per km².
Dels 44 habitatges en un 34,1% hi vivien nens de menys de 18 anys, en un 68,2% hi vivien parelles casades, en un 9,1% dones solteres, i en un 18,2% no eren unitats familiars. En el 15,9% dels habitatges hi vivien persones soles el 2,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 2,83.
Per edats la població es repartia de la següent manera: un 26,3% tenia menys de 18 anys, un 6,1% entre 18 i 24, un 21,9% entre 25 i 44, un 26,3% de 45 a 60 i un 19,3% 65 anys o més.
L'edat mediana era de 42 anys. Per cada 100 dones de 18 o més anys hi havia 82,6 homes.
La renda mediana per habitatge era de 18.846 $ i la renda mediana per família de 18.929 $. Els homes tenien una renda mediana de 24.167 $ mentre que les dones 12.083 $. La renda per capita de la població era de 10.330 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Erin Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Erin Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Averrois (cràter)

Averrois, és un cràter d'impacte lunar localitzat al nord-oest del cràter més gran Ciril. Al nord-oest està el cràter Kant i al nord es troba el Mons Penck, un promontori muntanyenc. El cràter apareix una mica erosionat, amb la vora sud coberta per un parell de cràters més petits denominats Ciril B i C. El seu sòl és relativament pla i manca d'un pic central. Aquest cràter va ser identificat com Ciril B abans de ser canviat el nom per la UAI en honor d'Ibn Rushd, un polímata musulmà andalusí del segle xii, que entre d'altres molts assoliments científics van incloure l'estudi de la superfície lunar.

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Averrois (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 5 juliol 2018].
* «LROC :: QuickMap - Targeting Mapa LROC» (en anglès). [Consulta: 5 juliol 2018].
* «The-moon.wikispaces.com: Ibn-Rushd» (en anglès). Arxivat de l'original el 2018-05-31. [Consulta: 5 juliol 2018].
# Zopilot de sabana

El zopilot de sabana o aura de cap groc (Cathartes burrovianus) és un ocell rapinyaire de la família dels catàrtids (Cathartidae). D'hàbits carronyaires, habita la regió neotropical, en zones de sabana, aiguamolls i clars del bosc, des del sud de Mèxic fins al nord de l'Argentina i l'Uruguai. El seu estat de conservació es considera de risc mínim.

## Referències

* ↑ «Zopilot de sabana». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Zopilot de sabana». Gran Enciclopèdia Catalana. Barcelona: Grup Enciclopèdia Catalana.
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022. [Consulta: 30 novembre 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 266. ISBN 978-84-16728-37-4.
* ↑ Zopilot de sabana a INFONATURA Rev. 03-05-2011
* ↑ BirdLife International. «Greater Yellow-headed Vulture. Cathartes melambrotus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
# Brezovica Žumberačka

Brezovica Žumberačka és un poble del comtat de Karlovac (Croàcia). Es troba a la frontera amb Eslovènia, al costat de Brezovica pri Metliki, amb la qual forma una mateixa població de facto. De iure és un enclavament croat envoltat pels llogarets eslovens de Brezovica pri Metliki i Malo Lešče. Té una superfície d'1,83 ha i el 2011 tenia 19 habitants.

## Referències

* ↑ «1. STANOVNIŠTVO PREMA STAROSTI I SPOLU PO NASELJIMA, POPIS 2011.» (en croat).
# Funcor-Munguia

L'equip Funcor-Munguia va ser un equip ciclista espanyol que competí entre 1961 i 1962.

## Principals resultats

* 1 etapa a la Volta a Catalunya: Juan María Uribezubia (1961)
* Volta a la Rioja: Carlos Echeverría (1962)
* Clàssica d'Ordizia: Sebastián Elorza (1962)
* 1 etapa a la Volta a Catalunya: Valentín Uriona (1962)

### A les grans voltes

* Volta a Espanya
** 0 participacions
** 0 victòria d'etapa:
** 0 classificació final:
** 0 classificacions secundàries:
* Tour de França
** 0 participacions
** 0 victòries d'etapa:
** 0 classificació final:
** 0 classificacions secundàries:
* Giro d'Itàlia
** 0 participacions
** 0 victòria d'etapa:
** 0 classificació final:
** 0 classificacions secundàries:

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Sel·letes

Els sel·letes (en llatí Selletae) eren un poble de Tràcia que menciona Plini el Vell a la Naturalis Historia. El seu país era anomenat Sel·lètica (Σελλητική), segons Claudi Ptolemeu, i era al nord de les muntanyes Hemos, entre aquestes i el Panisos.

## Referències

* ↑ Smith, William (ed.). «Selletae». Dictionary of Greek and Roman Geography (1854). [Consulta: 22 gener 2021].